कहा- कांग्रेस में ऐसी स्थिति नहीं, किसी को मनाने के लिए पद ऑफर करो
Rajasthan Congress Crisis; CM Ashok Gehlot Attacks On Sachin Pilot कांग्रेस हाईकमान की सचिन पायलट मामले में सुलह की कोशिश  के बीच सीएम अशोक गहलोत ने इशारों में फिर तंज कसा है। अशोक गहलोत ने पायलट से सुलह के फार्मूले की चर्चाओं पर  तंज कसा है
कांग्रेस हाईकमान की सचिन पायलट मामले में सुलह बैठक से पहले सीएम अशोक गहलोत ने तंज कसकर सियासी चर्चाएं छेड़ दीं। उन्होंने सुलह के फॉर्मूले की चर्चाओं को निराधार बताया। गहलोत ने पायलट की शर्त नहीं मानने के संकेत दिए। गहलोत ने कहा- किसी कार्यकर्ता की इतनी हिम्मत नहीं है कि वह कहे यह पद लूंगा। यह नहीं लूंगा। गहलोत सोमवार दोपहर को दिल्ली में मीडिया से बातचीत कर रहे थे।
गहलोत ने कहा- ऐसे फॉर्मूले मैंने अपनी जिंदगी में कभी नहीं सुने। कोई नेता मांगे कि यह चीज मुझे मिल जाए या हाईकमान उसे ऑफर करें कि आप कौन सा पद लोगे? ऐसा रिवाज मैंने कभी कांग्रेस में नहीं देखा। लोग स्टोरी बनाते रहते होंगे। उसमें कोई दम नहीं होता।
कांग्रेस में ऐसी स्थिति नहीं आई है कि आप किसी को मनाने के लिए पद ऑफर करो
गहलोत ने कहा- हाईकमान और कांग्रेस पार्टी आज भी इतना मजबूत है कि ऐसी स्थिति नहीं आई है कि आप किसी को मनाने के लिए ऑफर करो कि आप कौन सा पद स्वीकार करोगे? ऐसा आज तक कभी नहीं हुआ। जिंदगी में न कभी होगा। कांग्रेस बहुत मजबूत संगठन है। आज भी हाईकमान बहुत मजबूत है। न किसी कार्यकर्ता की ऐसी हिम्मत है कि वह कहे कि मैं यह पद लूंगा। ऐसा कभी होता नहीं है।
खरगे राहुल से मुलाकात से पहले गहलोत के बयान के सियासी मायने
गहलोत ने राहुल गांधी और मल्लिकार्जुन खरगे से मुलाकात से पहले सचिन पायलट पर तंज कसकर सुलह फाॅर्मूले की पर ही सवाल उठा दिए । गहलोत ने साफ तौर पर इशारा किया कि वे पायलट की मांगों के सामने सरेंडर करने को तैयार नहीं हैं।
पायलट को संगठन में अच्छा पद देने और उनके मुताबिक कमेटी में लेने के लिए भी तैयार नहीं है। गहलोत ने इस बयान के जरिए यह संकेत दे दिए हैं कि पायलट की मांगों को नहीं मानेंगे।
दोपहर में गहलोत का तंज भरा बयान, रात को सुलह 
अशोक गहलोत ने दोपहर में पायलट पर तंज वालाबयान दिया, उस समय लग रहा था कि सुलह के आसार नहीं हैं। शाम होते होते हालात बदल गए,कांग्रेस अध्यक्ष के घर चार घंटे लंबी चली बैठक में सुलह हो गई।
पायलट पर तल्खी से टकराव के संकेत
पायलट को लेकर गहलोत ने चार दिन में ही दूसरी बार तंज भरा कमेंट किया है। इससे पहले गुरुवार को सचिन की मांगों पर सीएम गहलोत ने विपक्ष की आड़ लेकर कहा था कि पेपर लीक पर मुआवजा मांगने को बुद्धि का दिवालियापन नहीं कहेंगे क्या? अब तक कभी पेपर लीक पर किसी सरकार ने मुआवजा दिया है क्या, ऐसा कभी हुआ है?
गहलोत ने यह बयान गुरुवार शाम को जयपुर में सिंधीकैंप बस स्टैंड के नए टर्मिनल के लोकार्पण समारोह में दिया था। आज फिर पायलट से सुलह फॉर्मूले को लेकर गहलोत ने सवाल उठा दिए हैं। गहलोत के बयान से साफ है कि वे फिलहाल पायलट से सुलह को तैयार नहीं है।
ये भी पढ़ें-
पायलट मामले में सुलह की कोशिश में हाईकमान
बीजेपी राज के करप्शन पर कार्रवाई और पेपर लीक के मुद्दे पर सचिन पायलट के अल्टीमेटम के बीच कांग्रेस हाईकमान मामले में सुलह की कोशिश में जुट गया है। सचिन पायलट का अल्टीमेटम कल खत्म हो रहा है। मामले में सुलह नहीं होने पर 31 मई के बाद सचिन पायलट नए सिरे से आंदोलन की घोषणा कर सकते हैं। (पढ़ें पूरी खबर)
कांग्रेस प्रदेशाध्यक्ष और विधायक में तू तू-मैं मैं; VIDEO
कांग्रेस प्रदेशाध्यक्ष (लक्ष्मणगढ़ विधायक) गोविंद सिंह डोटासरा और सीकर विधायक (कांग्रेस) राजेंद्र पारीक में नोकझोंक हो गई। पानी की निकासी के मुद्दे पर दोनों नेता आमने-सामने आ गए। डोटासरा ने पारीक पर अधिकारियों की साइड लेने का आरोप लगाया। (पढ़ें पूरी खबर)